CELEX: 62015FN0082
Language: mt
Date: 2015-05-26 00:00:00
Title: Kawża F-82/15: Rikors ippreżentat fis-26 ta’ Mejju 2015 – ZZ vs BEI

24.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/59
            
         Rikors ippreżentat fis-26 ta’ Mejju 2015 – ZZ vs BEI
   (Kawża F-82/15)
   (2015/C 279/75)
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentanti: L. Isola u G. Isola, avukati)
   
      Konvenut: Il-Bank Ewropew tal-Investiment
   
      Suġġett u deskrizzjoni tat-tilwima
   
   Annullament, minn naħa, tad-deċiżjoni li l-ispejjeż sostnuti mir-rikorrent għal terapija bil-laser imwettqa fl-2007 ma jiġux irrimborsati u, min-naħa l-oħra, tad-deċiżjonijiet konsekuttivi u konnessi li l-Bank ħa fl-2014.
   
      Talbiet
   
   
               —
            
            
               tannulla d-deċiżjoni kkomunikata fl-4 ta’ Diċembru 2014 u l-atti kollha konnessi, konsekuttivi u preċedenti, li fosthom hemm mingħajr ebda dubju l-ittri tal-BEI tat-8 ta’ Jannar 2014, 31 ta’ Jannar 2014, 14 ta’ Frar 2014, 24 ta’ Frar 2014, 30 ta’ April 2014 u 3 ta’ Lulju 2014, kif ukoll l-opinjoni tas-26 ta’ Frar 2008 u r-rapport maħruġ fl-Ottubru 2008 minn Dr M., konsulent mediku tal-Bank u fl-aħħar nett, l-opinjoni maħruġa minn Dr S. fis-6 ta’ Ottubru 2014;
            
         
               —
            
            
               tikkundanna lill-BEI jirrimborsa s-somma ta’ EUR 3  000, li tikkorrispondi għas-somma mħallsa mir-rikorrent għal terapija bil-laser imwettqa fid-29, 30 u 31 ta’ Ottubru 2007, u l-21, 22 u 23 ta’ Novembru 2007, kif ukoll għal kumpens ġust tad-danni morali, flimkien mal-interessi u l-kumpens għall-inflazzjoni fuq is-somom rikonoxxuti.
            
         
               —
            
            
               sussidjarjament, tikkundanna lill-Unjoni Ewropea tħallas is-somma ta’ EUR 3  000 bħala kumpens għad-dannu subit mir-rikorrent minħabba d-dispożizzjonjiet ambigwi tagħha, flimkien mal-interessi u l-kumpens għall-inflazzjoni.
            
         
               —
            
            
               tikkundanna lill-BEI u lill-Unjoni Ewropea għall-ħlas in solidum ta’ kumpens ġust għad-danni morali kif ukoll għall-ispejjeż tal-kawża.